Morten Nielsen og Martin Andersen scorede målene, da Roskilde ganske fortjent slog oprykningsbejlerne Vejle med 2-0.

Efter 2-3-nederlaget til Helsingør skulle oprykningsbejlerne Vejle forsøge at finde tilbage på sporet i torsdagens udekamp mod Roskilde, der kun havde vundet én af sine seneste fem ligakampe.

Men det var værterne, der dominerede første halvleg og skabte mest - ikke mindst takket være en lang stribe af dødbolde, der flere gange blev farlig.

Blandt andet måtte Christian Sivebæk på stregen forhindre ens scoring, og det var derfor 0-0 ved pausen.

Vejle kom lidt bedre med i anden halvleg, og efter en time fik Simon Nagel gæsternes hidtil største mulighed, men nyankommende Frederik Schram stod i vejen.

Lidt senere kom værterne foran, at Morten Nielsen fik bolden og satte i løb mod mål. Ingen VB’ere stoppede ham, og så sparkede angriberen fladt og yderligt bolden ind bag Kristian Fæste.

Vejle forsøgte at svare igen, men lykkedes ikke med sine anstrengelser. I stedet blev det 2-0 efter 77 minutter, da Mikkel Thygesen satte sig igennem og slog et indlæg, som Morten Nielsen trådte i, inden Martin Andersen sparkede den løse bold i nettet.

Indskiftede Bajram Fetai var tæt på at øge til 3-0 i en slutfase, der ikke bød på det helt vilde Vejle-pres, og dermed vandt værterne ganske fortjent 2-0.

Vejle risikerer dermed at blive sat en smule af i kampen om en plads i top tre i løbet af weekenden, når resten af runden bliver afviklet.